als_Latn dik_Latn sag_Latn
"Maunia më zuri rrugën. Më vonë nuk e di se çfarë ka ndodhur se kam humbur ndjenjat", këto ishin fjalët e reperit të famshëm shqiptar Noizy, vetëm një ditë pas aksidentit.
I kontaktuar nga "Bluetooth", ai rrëfeu se është në gjendje të mirë shëndetësore, ka dalë nga spitali dhe ka vetëm pak dhimbje në shpatull. Të enjten reperi i suksesshëm pësoi një aksident automobilistik. Tani ai është jashtë rrezikut për jetën, mirëpo në fillim lajm që u përhap me shpejtësi të madhe në rrjetet sociale, tronditi një numër të madh fansash.
Aksidenti ndodhi rreth orës 20:00 të mbrëmjes së të enjtes, në autostradën Durrës-Tiranë. Këngëtari Rigels Rajku, po udhëtonte i vetëm me makinën e tij nga Durrësi drejt kryeqytetit. Sipas Policisë së Durrësit, Noizy ka tentuar të kryejë parakalimin e një kamioni, por nuk ia ka dalë dot. Për pasojë mjeti i tij, është përplasur me bordurën e më pas ka përfunduar poshtë gomave të pasme të kamionit. Makina e 28-vjeçarit është dëmtuar totalisht në pjesën e përparme të saj.
Udhëtarët e rastit i kanë shkuar në ndihmë reperit, i cili është transportuar me urgjencë në spitalin e Durrësit. Sipas mjekëve< Noizy ëhstë paraqitur me dëmtime të shumta në kokë e këmbë, duke iu nënshtruar një ndërhyrjeje kirurgjikale. Pasi ka kaluar çdo rrezik 28-vjeçari është transportuar në pavion, ku i është nënshtruar terapisë së post-traumës. Ai ka kaluar vetëm një natë në spital, pasi të nesërmen rreth mesditës ai ka udhëtuar drejt Tiranës, për të bërë edhe një kontroll në "Spitalin Amerikan", për të shkuar më pas në shtëpi.
Nga të dhënat e para të policisë dyshohet se shkak i aksidentin është bërë shpejtësia me të cilën drejtonte Noizy makinën, por edhe lagështia në rrugë, pasi sapo kishte nisur të binte shi.
Enca në Facebook: "Zoti i mbron njerëzit e mirë, ai është bishë"
Kolegia e Noizy-t, Enca haxhia, me të cilën ka realizuar edhe një bashkëpunim, e ka shfaqur gëzimin e saj për faktin që këngëtari është mirë, në Facebook". Këngëtarja, një mikeshë e mirë e reperit ka shkruar se një njeri i mirë mbrohet nga Zoti. "Zoti i mbron njerëzit e mirë, bisha osht bishë", shkroi Enca duke publikuar edhe foton e reperit nga spitali.
Burimi: Suplementi Bluetooth
als_Latn als_Latn als_Latn als_Latn als_Latn als_Latn als_Latn fur_Latn